Diari Oficial de la Generalitat Valenciana


Sumari del DOGV 9664, del 18-08-2023 (2023/8808)

RESOLUCIÓ de 7 d'agost de 2023, del director general de Relacions amb les Corts, de la Presidència de la Generalitat, per la qual es publica el conveni marc entre la Generalitat, a través de la Conselleria de Política Territorial, Obres Públiques i Mobilitat, i la Universitat Jaume I de Castelló, per a la creació de la Càtedra de Sostenibilitat i Innovació en Infraestructures Aeroportuàries.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9664

Data del DOGV
:   18-08-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8808


Data del document
:   07-08-2023

Organisme emissor
:   Presidència de la Generalitat

Tipus de document
:   Resolució

RESOLUCIÓ de 7 d'agost de 2023, del director general de Relacions amb les Corts, de la Presidència de la Generalitat, per la qual es publica el conveni marc entre la Generalitat, a través de la Conselleria de Política Territorial, Obres Públiques i Mobilitat, i la Universitat Jaume I de Castelló, per a la creació de la Càtedra de Sostenibilitat i Innovació en Infraestructures Aeroportuàries. [2023/8808]  
  
La Generalitat, a través de la Conselleria de Política Territorial, Obres Públiques i Mobilitat, i la Universitat Jaume I de Castelló han subscrit, prèvia tramitació reglamentària, els dies 16 i 1 de març de 2023, el conveni marc per a la creació de la Càtedra de Sostenibilitat i Innovació en Infraestructures Aeroportuàries, i d'acord amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 3 d'agost de 2023 i número 933/2023, és procedent la publicació en el Diari Oficial de la Generalitat Valenciana del conveni esmentat, que figura annexat a aquesta resolució.  
  
València, 7 d'agost de 2023.- El director general de Relacions amb les Corts: Jorge Bellver Casaña.  
  
  
Conveni marc entre la Generalitat, a través de la Conselleria de Política Territorial, Obres Públiques i Mobilitat, i la Universitat Jaume I de Castelló per a la creació de la Càtedra de Sostenibilitat i Innovació en Infraestructures Aeroportuàries  
  
Reunits  
D'una part, María Pérez Herrero, secretària autonòmica d'Obres Públiques, Transports i Mobilitat Sostenible de la Conselleria de Política Territorial, Obres Públiques i Mobilitat, nomenada per Decret 82/2019 (DOGV 8578, 26.06.2019), que actua per delegació de funcions que té atribuïdes per mitjà de la Resolució de 23 de juliol de 2019, del conseller de Política Territorial, Obres Públiques i Mobilitat (publicada en el DOGV 8600, 26.07.2019), i expressament facultada per a signar aquest conveni per acord del consell de data 16 de desembre de 2022.  
  
I d'una altra part, Eva Alcón Soler, rectora de la Universitat Jaume I de Castelló, amb domicili social a l'avinguda Vicente Sos Baynat (Campus Riu Sec), s/n, 12842 Castelló de la Plana, i amb CIF: I2472867H, actuant en nom i representació d'aquesta, legitimada per a aquest acte en virtut de l'article 71.1.i dels Estatuts de la Universitat Jaume I, aprovats per Decret 95/2021, de 9 de juliol, del Consell, d'aprovació dels Estatuts de la Universitat Jaume I de Castelló i facultada a partir del seu nomenament pel Decret 60/2022, de 20 de maig, del Consell, (DOGV 9345, 23.05.2022)  
Les parts, en la representació que tenen respectivament, es reconeixen conjuntament competència i capacitat per a subscriure aquest acord, i a aquest efecte,  
  
Exposen  
Primer. Que és competència de la Generalitat Valenciana en relació amb els aeroports i heliports de la Comunitat Valenciana, tant en els termes de l'article 49.1.15è de l'Estatut d'Autonomia de la Comunitat Valenciana com de l'article 51.2, la gestió dels ports i aeroports amb qualificació d'interès general quan l'Estat no se'n reservi la gestió directa, i sobre la qual se sustenta la gestió de l'aeroport de Castelló.  
  
Segon. Que ambdues entitats tenen objectius i interessos en els camps dels estudis d'investigació de solucions de sostenibilitat i de cerca de noves aplicacions innovadores per als aeroports i aeròdroms.  
  
Tercer. Que el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions, assigna en l'article 11 a la Conselleria de Política Territorial, Obres Públiques i Mobilitat competències en matèria de vertebració del territori, paisatge, transports, ports, aeroports i obres públiques.  
Quart. Que la Conselleria de Política Territorial, Obres Públiques i Mobilitat (d'ara endavant la Conselleria) considera que també constitueix una responsabilitat de les institucions i entitats públiques dedicades als estudis d'investigació de solucions de sostenibilitat la cerca de noves aplicacions innovadores per als aeroports i aeròdroms de la Comunitat Valenciana.  
Cinqué. Que a l'article 6 del Decret 95/2021, de 9 de juliol, del Consell, d'aprovació dels Estatuts de la Universitat Jaume I de Castelló, estableix com a competència de la Universitat establir relacions i convenis de col·laboració amb unes altres entitats de caràcter públic o privat i a l'article 5.g estableix que són finalitats de la Universitat Jaume I, participar en el progrés i desenvolupament de la societat, a través de la difusió, la mobilització, la valoració, la crítica i la transferència de coneixement al servei de la cultura, de la qualitat de vida i del desenvolupament social i econòmic, això com en l'aplicació del saber científic.  
  
Sisé. Que la Llei 14/2011, de la ciència, la tecnologia i la innovació, que va derogar la Llei de foment i coordinació general de la investigació científica i tècnica, de 14 d'abril de 1986, estableix un marc general per al foment i la coordinació de la investigació científica i tècnica amb la finalitat de contribuir al desenvolupament sostenible i al benestar social mitjançant la generació i difusió del coneixement i la innovació, i constitueix el marc de referència per a promoure la col·laboració entre universitats, organismes públics d'investigació, empreses i entorn socioeconòmic en general, amb la finalitat de donar una resposta eficaç a les exigències del canvi social i tecnològic.  
Seté. Que la Universitat Jaume I de Castelló (d'ara endavant la Universitat) està interessada a col·laborar amb la Conselleria en el desenvolupament d'aquest tipus d'iniciatives, realitzant treballs d'investigació de solucions de sostenibilitat i de cerca de noves aplicacions innovadores per als aeroports i aeròdroms.  
Huité. Que la creació de la Càtedra de Sostenibilitat i Innovació en Infraestructures Aeroportuàries, té com a finalitat convertir-se en el fòrum des del qual analitzar, investigar i difondre temàtiques relacionades amb el disseny, planificació, gestió i execució de les solucions de sostenibilitat i cerca de noves aplicacions innovadores per als aeroports i aeròdroms de la Comunitat Valenciana.  
Tenint en compte allò que s'ha exposat anteriorment, la Universitat i la Conselleria consideren oportú formalitzar el present acord, de conformitat amb les següents,  
  
  
CLÀUSULES  
  
Primera. Objecte del conveni  
Per complir els objectius anteriors, és objecte d'aquest conveni la creació de la Càtedra de Sostenibilitat i Innovació en Infraestructures Aeroportuàries com una plataforma acadèmica que pretén constituir un espai d'estudi, investigació, difusió i creació de propostes sobre solucions de sostenibilitat i cerca de noves aplicacions innovadores per als aeroports i aeròdroms. El conveni determina el marc de col·laboració entre la Generalitat, a través de la Conselleria de Política Territorial, Obres Públiques i Mobilitat, i la Universitat Jaume I de Castelló en el foment del coneixement, la investigació i la difusió d'aquesta temàtica.  
  
Al present conveni marc li és aplicable la següent normativa:  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, modificada per Decret llei 6/2021, d'1 d'abril, del Consell.  
- Decret 176/2014, de 10 d'octubre, del Consell, pel qual regulen els convenis que subscriga la Generalitat i el seu registre, modificat per Decret llei 6/2021, d'1 d'abril, del Consell i per Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada en la Comunitat Valenciana per la guerra a Ucraïna;  
- Llei 5/1983, de 30 de desembre, del Consell.  
- Llei 40/2015, d'1 d'octubre, de règim jurídic del sector públic;  
  
- Llei 2/2015, de 2 d'abril, de la Generalitat, de participació ciutadana de la Comunitat Valenciana, que en matèria de publicitat activa segueix transitòriament en vigor per virtut de la disposició transitòria segona de la Llei 1/2022, de 13 d'abril, de transparència i bon govern de la Comunitat Valenciana, i el Decret 105/2017, de 28 de juliol que desplega aquesta llei.  
- Llei 4/2007, de 9 de febrer, de coordinació del Sistema Universitari Valencià.  
- Decret 95/2021, de 9 de juliol, del Consell, d'aprovació dels Estatuts de la Universitat Jaume I de Castelló.  
La Universitat Jaume I de Castelló adscriurà la Càtedra a l'Escola Superior de Tecnologia i Ciències Experimentals o a aquella que considere oportú per raó de la matèria.  
  
Segona. Activitats de la Càtedra  
Ambdues institucions es comprometen a realitzar activitats conjuntes dins de la matèria de la Càtedra, convingudes en el programa d'activitats.  
Correspon a la Universitat, a través de la Càtedra:  
1. Realitzar, en primer terme, una activitat de foment dels estudis d'investigació de solucions de sostenibilitat i de cerca de noves aplicacions innovadores per als aeroports i aeròdroms.  
2. Propiciar, a més, activitats diverses com ara: estudis i treballs tècnics, exposicions, publicacions sobre temes d'interès per a ambdues entitats, congressos, jornades públiques, conferències, seminaris, cursos, activitats de formació i d'extensió universitària; així com altres activitats culturals que s'acorden amb posterioritat, relacionades amb les temàtiques de la Càtedra i la Conselleria.  
  
3. L'acompliment de les diferents accions que s'acorden realitzar dins del programa d'activitats a desenvolupar, aprovat anualment per la comissió mixta.  
I, a més, qualsevol altra activitat que la Comissió de Seguiment de la Càtedra considere d'interés i acorde dins de les disponibilitats econòmiques de la Càtedra i de les finalitats que constitueixen l'objecte d'aquest conveni en el marc de les competències de la Conselleria de Política Territorial, Obres Públiques i Mobilitat. Les activitats que es desenvolupen a l'empara de la Càtedra quedaran subjectes a la normativa de la Universitat Jaume I.  
  
Tercera. Obligacions econòmiques.  
L'aplicació i l'execució d'aquest conveni, incloent-hi a aquest efecte tots els actes jurídics que puguen dictar-se per executar-lo i desplegar-lo, no podrà suposar obligacions econòmiques per a la Generalitat, i, en tot cas, hauran de ser ateses amb els seus mitjans personals i materials.  
  
Quarta. Òrgan mixt de seguiment i control  
D'acord amb el que es disposa en l'article 9 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, es crea una comissió mixta, per al seguiment, vigilància i control de l'execució del conveni.  
La comissió mixta es regirà en la seua organització i funcionament per les clàusules contingudes en aquest conveni i per les regles establides en la regulació d'òrgans col·legiats. També podrà dictar normes de funcionament intern respectant els límits esmentats.  
Es constituirà en el termini de 15 dies a partir de l'entrada en vigor del present conveni i es reunirà sempre que es sol·licite per alguna de les parts signants. No obstant això, se celebrarà, almenys, una reunió anual entre les dues parts per a valorar els resultats d'aquesta col·laboració i modificar els termes que es consideren oportuns.  
Estarà integrada per:  
- La persona titular del Vicerectorat d'Innovació, Transferència i Divulgació Científica.  
- La persona titular de la Secretaria Autonòmica d'Obres Públiques, Transports i Mobilitat Sostenible, o persona en qui delegue.  
- La persona titular de la Direcció General de Ports, Aeroports i Costes, o persona en qui delegue.  
- El director o directora de la Càtedra.  
La composició d'aquest òrgan haurà de ser equilibrada de conformitat amb la Llei orgànica 3/2007, de 22 de març, per a la igualtat efectiva de dones i homes (disposició addicional primera); s'entendrà per composició equilibrada la presència de dones i homes de manera que, en el conjunt a què es refereix, les persones de cada sexe no superen el seixanta per cent ni siguen menys del quaranta per cent.  
La comissió realitzarà les funcions següents:  
1. Supervisar l'execució del conveni i fer el seguiment i avaluació del desenvolupament de les activitats de la Càtedra, adoptant les decisions i dictant les instruccions necessàries.  
2. Afavorir en tot moment la comunicació general entre les parts.  
  
3. Dins del marc general de les funcions assenyalades en l'article 9 del Decret 176/2014, s'hi inclouen:  
- Resoldre els problemes d'interpretació i compliment que puguen plantejar-se respecte del conveni.  
- Informar les parts dels retards i les incidències que puguen plantejar-se.  
- Emetre, si es considera oportú, un informe o valoració final sobre el grau de compliment dels objectius consignats en el conveni.  
  
- I, a més, qualsevol altra activitat que aprove la comissió mixta de seguiment de la Càtedra.  
Es podran convidar assessors i assessores i col·laboradors i col·laboradores a participar, amb veu i sense vot, en les reunions de la comissió de seguiment.  
Una còpia de les actes, acords o informes que, si escau, emeta la comissió de seguiment, en el desenvolupament i execució de les funcions que tinga assignades serà remesa a la Secretaria Autonòmica d'Obres Públiques, Transports i Mobilitat Sostenible.  
  
Cinquena. Direcció de la Càtedra  
La Càtedra estarà dirigida per una professora o professor de la Universitat Jaume I de Castelló. El procediment per a nomenar el professorat que dirigirà la Càtedra serà el següent: el rector de la Universitat Jaume I de Castelló realitzarà la proposta de nomenament que serà ratificada posteriorment per la comissió. El nomenament haurà de recaure necessàriament en un professor/a de la Universitat Jaume I de Castelló.  
  
Les seues funcions seran les que determine la comissió paritària de seguiment, de conformitat amb la normativa de la Universitat Jaume I.  
  
A l'efecte de la comunicació i difusió de les activitats de la Càtedra, es crearà una marca única, consensuada entre les parts signatàries, que continga la marca de la Conselleria de Política Territorial, Obres Públiques i Mobilitat i de la Universitat Jaume I.  
Es crearà un espai web i un perfil únic en les principals xarxes socials, on la Universitat Jaume I publicarà les activitats pròpies.  
  
Sisena. Lloc de realització de les activitats de la Càtedra  
Les activitats objecte d'aquest conveni referents a la Càtedra es realitzaran en les instal·lacions pròpies o en qualsevol altre espai determinat per la Universitat Jaume I.  
  
Setena. Drets de la propietat intel·lectual  
Tenint en compte el caràcter de foment de les càtedres universitàries, els drets de propietat intel·lectual seran propietat de la Universitat, sense perjudici del que disposa el Reial decret legislatiu 1/1996, de 12 d'abril, pel qual s'aprova el text refós de la Llei de propietat intel·lectual, en el qual es recull el dret moral o personal de l'autor com un dret irrenunciable i inalienable.  
Es preveurà la possibilitat d'accedir des de la pàgina web de totes dues institucions signants als resultats dels estudis o investigació, atès que es tracta d'activitats d'interès social.  
En totes les activitats haurà de figurar el logotip de la Universitat Jaume I de Castelló i la Conselleria de Política Territorial, Obres Públiques i Mobilitat.  
  
Huitena. Data d'inici de l'eficàcia i termini de vigència  
El present conveni entrarà en vigor en el moment de la seua signatura. Estarà vigent durant 4 anys computats des d'aquesta data. En qualsevol moment abans de la finalització del termini de vigència previst en el paràgraf anterior, es podrà prorrogar per un període màxim de 4 anys, per unànime acord de les parts, amb els tràmits previs que la normativa de cadascuna de les parts requerisca.  
  
Novena. Confidencialitat  
La confidencialitat i la publicació de resultats, es regularà, de mutu acord entre la Universitat i la Conselleria, mitjançant un conveni específic, si es considera oportú.  
  
Desena. Transparència  
La Universitat Jaume I de Castelló, en compliment del que es disposa la Llei 1/2022, de 13 d'abril, de la Generalitat, de Transparència i Bon Govern de la Comunitat Valenciana que deroga la Llei 2/2015 en matèria de dret d'accés a la informació pública, i la regulació de la qual en matèria de publicitat activa entrarà en vigor, previsiblement, en plena vigència del Conveni marc (disposició transitòria segona de la Llei 1/2022); publicarà en el seu respectiu portal de transparència el present conveni i el seu text íntegre.  
  
Onzena. Tractament de dades de caràcter personal  
Sense perjudici de les obligacions en matèria de publicitat activa i dret d'accés a la informació pública previstes en la Llei 19/2013, de 9 de desembre, de transparència, accés a la informació pública i bon govern, en la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana i en la Llei 1/22, de 13 d'abril, de transparència i bon govern de la Comunitat Valenciana, les parts es comprometen a respectar la confidencialitat de la informació que se subministren en l'execució d'aquest conveni.  
  
Així mateix, les parts s'obliguen a acomplir les previsions del Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (d'ara en avant RGPD) i les específiques de la Llei orgànica 3/2018, de 5 de desembre, de protecció de dades personals i garantia dels drets digitals, pel que fa a les dades personals que, a conseqüència de l'execució d'aquest conveni, es tracten per cada una d'aquestes o es comuniquen entre aquestes. També, les parts vetlaran pel compliment de les previsions contingudes en el Reial decret 311/2022, de 3 de maig, pel qual es regula l'Esquema Nacional de Seguretat.  
Informació sobre el tractament de dades de caràcter personal dels responsables designats per a fer el seguiment del conveni i les persones signants d'aquest:  
Responsables del tractament: les entitats responsables del tractament de les dades personals dels interlocutors i signants d'aquest conveni són:  
La Conselleria de Política Territorial, Obres Públiques i Mobilitat amb adreça postal a la Ciutat Administrativa 9 d'Octubre - Torre 1, carrer Democràcia, 77- 46288 València - telèfon 877500815.  
La Universitat Jaume I de Castelló, amb adreça postal a l'avinguda Vicente Sos Baynat (Campus Riu Sec), s/n, 12947, Castelló de la Plana.  
  
Dades de contacte del delegat de protecció de dades: es pot contactar amb el delegat de protecció de dades de la Conselleria de Política Territorial, Obres Públiques i Mobilitat a través del següent correu electrònic: ckt@jup.qn i amb el delegat de protecció de dades de la Universitat Jaume I de Castelló a través de: bxx@sec.bm.  
  
Base jurídica i finalitats del tractament: amb base jurídica en l'execució del conveni, les finalitats del tractament de les dades són:  
1. Dur a terme la gestió, desenvolupament, compliment i control del conveni, i això inclou, sense caràcter restrictiu, l'enviament de notificacions relacionades amb la mateixa execució del conveni.  
2. La inclusió de les dades en les agendes de contacte de les entitats responsables.  
3. La gestió de l'expedient, inclòs el seu arxiu.  
Termini de conservació de dades: les dades personals es conservaran durant tota l'execució d'aquest conveni i una vegada finalitzat aquest, durant els terminis indicats en les normes vigents aplicables per al compliment de les obligacions legals.  
Destinataris de les dades: amb base jurídica en el compliment de les obligacions legals de les entitats responsables les dades personals també es tractaran per a comunicar-les a les autoritats administratives i òrgans judicials de qualsevol naturalesa quan corresponga.  
Transferències internacionals de dades: les dades personals no seran transferides internacionalment.  
Encarregats del tractament: tercers encarregats del tractament poden tindre accés a les dades personals amb la finalitat de prestar serveis auxiliars necessaris per al normal funcionament de l'activitat de les entitats responsables, inclosos els que donen suport a les finalitats de tractament indicats. Les dades es posaran a la disposició d'aquests encarregats del tractament a l'empara d'un contracte per encàrrec de tractament amb l'obligació de seguir les instruccions de tractament del responsable, guardar la confidencialitat, tornar i/o destruir les dades en finalitzar el servei. A més, estarà prohibit el tractament de les dades per a finalitats pròpies de l'encarregat del tractament.  
Drets: es podran exercitar els drets d'accés, rectificació, supressió, oposició, limitació del tractament i portabilitat de les seues dades personals davant de les entitats responsables enviant una petició escrita, amb una còpia del DNI/NIF o document vàlid en dret per a acreditar la seua identitat, a les adreces següents:  
Conselleria de Política Territorial, Obres Públiques i Mobilitat: adreça postal Ciutat Administrativa 9 d'Octubre - Torre 1, carrer Democràcia, 77- 46612 València.  
La Universitat Jaume I de Castelló, amb adreça postal a l'avinguda Vicente Sos Baynat (Campus Riu Sec), s/n, 12641, Castelló de la Plana.  
  
Dades de contacte de l'AEPD: es podrà presentar una reclamació davant de l'Agència Espanyola de Protecció de Dades, en particular, quan consideren que no han obtingut satisfacció en l'exercici dels seus drets, dirigint-se a www.agpd.es o en l'adreça següent: c/ Jorge Juan, 6. 28544 - Madrid, i/o telèfon de contacte 231 278 949. Amb caràcter previ a aquesta reclamació i de forma totalment voluntària, es podrà contactar amb els delegats de protecció de dades de les entitats responsables a través de les dades de contacte de cada un d'ells, indicats amb anterioritat.  
  
Dotzena. Extinció del conveni  
El present conveni s'extingirà pel compliment de les actuacions que constitueixen el seu objecte i quan concórrega qualsevol de les causes de resolució següents:  
a) Per mutu acord de les parts, en qualsevol moment de la seua vigència.  
b) Per decisió unilateral d'una de les parts, mitjançant una comunicació expressa per escrit a l'altra part amb dos mesos d'antelació respecte de la data en què el considera rescindit  
c) Per incompliment de les obligacions i compromisos assumits per cadascuna de les parts en aquest conveni. En aqueix cas, qualsevol de les parts podrà notificar a la part incomplidora un requeriment perquè complisca, en un determinat termini, les obligacions o compromisos que es consideren incomplits, en els termes establits en l'article 51.2 de la Llei 40/2015, d'1 d'octubre, de règim jurídic del sector públic.  
  
d) Per decisió judicial declaratòria de la nul·litat del conveni.  
e) Finalització del termini de vigència del conveni.  
f) Per qualsevol altra causa diferent de les anteriors prevista en el conveni o en les lleis.  
  
Tretzena. Efectes de la resolució del present conveni  
El compliment i la resolució del present acord donarà lloc a la liquidació d'aquest a fi de determinar les obligacions i compromisos de cadascuna de les parts, en els termes establits en l'article 52.2 de la Llei 40/2015, d'1 d'octubre, de règim jurídic del sector públic.  
  
No obstant el que s'ha exposat anteriorment, si quan concórrega qualsevol de les causes de resolució previstes existeixen actuacions en curs d'execució, les parts, a proposta de la comissió de seguiment prevista en la clàusula quarta, podran acordar la continuació i finalització de les actuacions en curs que consideren oportunes, i s'establirà un termini improrrogable per a la seua finalització. Transcorregut aquest termini haurà de realitzar-se la liquidació d'aquestes en els termes establits en l'apartat anterior.  
  
Catorzena. Modificació d'aquest conveni  
Les parts signants podran modificar aquest conveni en qualsevol moment per acord exprés, i es requeriran els mateixos tràmits que els previs a la subscripció.  
Quinzena. Jurisdicció  
Aquest conveni té naturalesa administrativa i es regirà per les normes del dret administratiu; en cas de conflicte serà competent la jurisdicció contenciosa administrativa.  
  
Setzena. Publicació  
El text íntegre d'aquest conveni es publicarà en el Diari Oficial de la Generalitat Valenciana i, a més, es farà públic en el portal de transparència de la Generalitat GVA Oberta i en la pàgina web de la Universitat Jaume I de Castelló, segons el que es disposa en l'article 9.1.c i en l'article 10, apartats 1 i 3, de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana i la Llei 1/2022, de 13 d'abril, de la Generalitat, de transparència i bon govern de la Comunitat Valenciana article 12 i 21.a del seu capítol II que deroga la Llei 2/2015 en matèria de dret d'accés a la informació pública, i la regulació de la qual en matèria de publicitat activa entrarà en vigor, previsiblement, en plena vigència del Conveni marc (disposició transitòria segona).  
  
I en prova de conformitat de tot el que antecedeix, les parts signen electrònicament aquest conveni en la data indicada.  
  
16.03.2023. La secretària autonòmica de la Conselleria de Política Territorial, Obres Públiques i Mobilitat: María Pérez Herrero.  
  
01.03.2023. La rectora de la Universitat Jaume I de Castelló: Eva Alcón Soler.